Citește Horoscop săptămânal Pești. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Pești și urmarește video Uranissima.
Horoscop săptămânal Pești – 4 – 10 mai 2024
În ziua de 4 mai, Peștii vor fi, din nou, „în apele lor”. Multe dintre trăsăturile specifice zodiei vor fi trăite și manifestate cu pregnanță așa încât vom putea vorbi despre niște persoane plăcute, sensibile, imaginative, cam rupte de contingent (noroc că răstimpul va fi unul scurt!) dar ei se vor simți bine în această postură mai puțin responsabilă și neînhămată la greu.
Între 4 mai, după ora 23:41′, și 6 mai, imediat după miezul nopții, preocupări bănești în general, și salariale, în special. Firește, nu toată lumea se va confrunta cu neliniști și evaluări care să le întunece orizonul dar vor fi și persoane care vor constata că trebuie să se mobilizeze, să aibă o inițiativă fermă pe care să o pună în aplicare pentru a nu ajunge în impas.
Este adevărat că nu e momentul propice pentru vise dar un plan de rezervă bănească, pe termen scurt, tot trebuie să-și facă. Principalul este să nu intre în panică (stare de spirit specifică zodiei în caz de suprasolicitare sau de pierdere a unui echilibru – social, profesional, financiar sau afectiv). Între 6 mai, după ora 00:41′, și începutul zilei de 9 mai, sectorul comunicării va funcționa excelent.
În zodia Taurului se vor afla, în tranzit prin casa a III-a a transmiterii de informații, a învățăturii și a deplasărilor, nu mai puțin de cinci planete dintre care trei cu o reală vocație pozitivă: Soarele și cei doi Benefici – Venus și Jupiter – ceea ce le va permite multora să-și consolideze nivelul de pregătire, să acumuleze un volum mare de cunoștințe în domeniul pentru care se pregătesc și să facă față onorabil diferitelor forme de verificare a competențelor prin teste, probe și examene, în acest răstimp și în săptămânile următoare. Atenția va trebui centrată pe progresul prin cunoaștere.
Între 9 mai, după ora 02:21′, și 10 mai, dialog cu rudele, vizite, comunicare firească, posibile „descoperiri” ale unor secrete de familie.